Një studim thotë se politikat e BE po dëmtojnë përpjekjet për uljen e varfërisë në vendet në zhvillim
Concord, një konfederatë agjencishë ndihmash me qendër në Bruksel, publikoi raportin kohët e fundit
Një raport i ri thotë se politikat e Bashkimit Evropian për bujqësinë, tregtinë, energjinë dhe imigracionin mund të dëmtojnë vendet afrikane dhe vende të tjera të varfëra dhe bien ndesh me vet objektivat e BE-së. Blandline Bounioul është kordinor politikash për Concord, një konfederatë agjencishë ndihmash me bazë në Bruksel që publikoi studimin. Shembull për këtë, thotë Bounioul, janë subvencionet për fermerët evropian në bazë të polikës së përbashkët bujqësore të bllokut. Zëdhënësja e Komisionit Evropian për zhvillimin Catherine Ray thotë se BE po e studion raportin me seriozitet. Por ajo citoi reformat kryesore të viteve të fundit, përfshi shkurtimin e shumë subvencioneve bujqësore. BE është një importues kryesor i prodhimeve bujqësore nga vendet në zhvillim madje edhe pse ajo promovon vetë-mjaftueshmëri. Shqetësimet e ngritura nga studimi i Concord-it mesa duket do të trajtohen në një takim të lartë për ndihmat që zhvillohet këtë javë në Korenë e Jugut. Synimi është bërja sa më efektive e ndihmës globale. Ish kryeministri britanik Tony Blair tha për Zërin e Amerikës se është më e rendësishme se kurrë ndërkohë që donatorët përpiqen të balancojnë angazhimet e tyre ndërkombëtare me shqetësimet e tyre të brendëshme ekonomike. Bashkimi Evropian investon 71 miliard dollarë në programet e zhvillimit, duke u bërë kështu donatori më i madh në botë. Pavarësisht ekonomisë së përgjumur dhe krizës së eurozonës, zëdhënësja e Komisionit Evropian për zhvillimin Catherine Ray thotë se vendet e BE-së janë përgjithësisht duke bërë përparime në mbajtjen e premtimeve që 0.7 përqind e të ardhurave të tyre ti përdorin për ndihma zhvillimi deri në vitin 2015.